**TravelBird** on vuonna 2010 perustettu alankomaalainen online-matkatoimisto ja startup-yritys, joka laajensi toimintansa myös Suomeen vuonna 2014. Suomen lisäksi TravelBird toimii 8 maassa, joihin kuuluvat Alankomaat, Belgia, Itävalta, Norja, Ranska, Ruotsi, Saksa, Sveitsi ja Tanska. Yhtiön päämaja sijaitsee Amsterdamissa. TravelBirdissä työskentelee 300 henkilöä 30 eri maasta.

Liiketoiminta
-------------

TravelBirdin liikeidea on tarjota paikallisten matka-asiantuntijoiden valitsemia inspiroivia matkapaketteja aina lyhyistä kaupunkilomista pidempiin kaukolomiin. Yritys tarjoaa päivittäin uusia matkatarjouksia sekä pääsylippuja tapahtumiin ja muihin aktiviteetteihin.

Internetin laajasta matkatarjonnasta johtuen perustajat päättivät vuonna 2010 luoda oman ohjelmistoalustan, joka tarjoaa päivittäin vaihtuvia matkatarjouksia.

Ensimmäiset työntekijät palkattiin vuonna 2011 ja samana vuonna TravelBird laajensi toimintaansa Saksaan ja Belgiaan.

Vuonna 2013 online-matkatoimisto laajeni Luxemburgin, Ranskan, Tanskan, Itävallan ja Espanjan markkinoille. Samana vuonna yritys otti haltuunsa belgialaisen MyTrip-matkailualustan, hollantilaisen BoekVandaag-alustan sekä TravelCoupon.nl-varaussivuston.

Vuonna 2014 saksalaiset Samwer-veljekset ja Rocket Internet sijoittivat Global Founders Capital -sijoitusyrityksen nimissä TravelBirdiin. TravelBird laajensi toimintaansa Puolaan, Italiaan, Ruotsiin ja Britanniaan. Samana vuonna yritys laajeni myös Norjan, Suomen, Unkarin ja Portugalin markkinoille.

Yrityksen kasvutavoitteista johtuen päätettiin keskittyä ainoastaan nopeimmin kasvaviin maihin ja sulkea Espanjan, Puolan, Italian ja Britannian markkinat vuonna 2015.

Vuoden 2016 loppupuolella nopeasti kasvava matkatoimisto sai mezzanine- eli välirahoituksen Main Mezzanine Capital -yritykseltä.

Vuonna 2017 yritys otti käyttöönsä uuden reaaliaikaisen TravelBird-sovelluksen tarjotakseen matkailijoilleen reaaliaikaista asiakaspalvelua. Kesällä 2017 entinen talousjohtaja Steven Klooster, joka on työskennellyt TravelBirdillä vuodesta 2014 lähtien, valittiin TravelBirdin toimitusjohtajaksi. Entinen toimitusjohtaja, perustaja ja omistaja Symen Jansma astui syrjään, mutta on edelleen mukana toiminnassa osakkaana sekä neuvonantajana.

Yritys ilmoittautui 1. marraskuuta 2018 maksukyvyttömäksi ja lopetti matkatarjousten myymisen..

Lähteet
-------

1. ↑  Travelbird - MT.nl *MT.nl*. Viitattu 26.7.2018. (hollanniksi)
2. ↑  Sebastiaan: SmartHOTEL announces connectivity with TravelBird *blog.smarthotel.nl*.  Arkistoitu 26.7.2018. Viitattu 26.7.2018. (englanniksi)
3. ↑  Travelbird aan Keizersgracht is 140 miljoen euro waard - Binnenland - PAROOL *Het Parool*. Viitattu 26.7.2018. (hollanniksi)
4. ↑  Amsterdam-based startup TravelBird secures millions in funding | I amsterdam *www.iamsterdam.com*.  Arkistoitu 26.7.2018. Viitattu 26.7.2018. (englanniksi)
5. ↑  TravelBird: Yhteistyö *TravelBird*. Viitattu 26.7.2018.
6. ↑  How the CEO of TravelBird manages his flash deals tour de force - tnooz *tnooz*. Viitattu 26.7.2018. (englanniksi)
7. ↑  TravelBird Is a European Travel Scale-Up to Watch *Skift*.  28.4.2015.  Arkistoitu 26.7.2018. Viitattu 26.7.2018. (englanniksi)
8. ↑  TravelBird cooperation expanded to Germany *Orangebuddies Media*.  26.8.2015. Viitattu 26.7.2018. (englanniksi)
9. ↑  TravelBird neemt BoekVandaag over - TravelNext *TravelNext*.  22.5.2013. Viitattu 26.7.2018. (hollanniksi)
10. ↑  TravelBird receives another large investment from Rocket Internet - StartupJuncture *StartupJuncture*.  6.5.2015. Viitattu 26.7.2018. (englanniksi)
11. ↑  Reissite TravelBird sleept opnieuw miljoenen binnen *NRC*. Viitattu 26.7.2018. (hollanniksi)
12. ↑  Growth Financing for TravelBird from Main Mezzanine Capital - Main Capital Partners *Main Capital Partners*.  21.9.2016.  Arkistoitu 19.7.2018. Viitattu 26.7.2018. (englanniksi)
13. ↑  TravelBird-app toon real-time reisinformatie - Emerce *Emerce*. Viitattu 26.7.2018. (hollanniksi)
14. ↑  Steven Klooster nieuwe CEO van TravelBird - Emerce *Emerce*. Viitattu 26.7.2018. (hollanniksi)
15. ↑  TravelBird Message toon real-time reisinformatie - Emerce *Emerce*. Viitattu 1.11.2018. (hollanniksi)